IEGEI m Bambina - Mellieħa - 2012 X'Sehem tat il-Gazzetta ''Il-Mellieħa' lill-Parroċċa tal-Mellieħa Mons. Mosċ Debono L-għan prinċipali li ħareġ mill-Għaqda Żgħażagħ Ħaddiema Nsara — Sezzjoni Ġuvintur tal-Mellieħa kien li l-Melleħin jibdew ikunu jafu ċar x'qiegħed isir sewwa biex jiġi inkuraġġit, fejn ikun sejjer ħażin biex jtwaqqaf u ssir xi ħaġa għall-aħjar, u fejn ma kien qiegħed isir xejn fejn suppost kellha ssir xi ħaġa biex titqajjem kuxjenza fost il-poplu Mellieħi u jittieħdu l-passi meħtieġa. Ħamsin sena ilu ma kenitx ħaġa popolari ħafna li xi ħadd mill-Mellieħa joħlom b'xi ħaġa ġdida u jkun determinat li jasal biex iwettaq il-għan tiegħu. Meta xi ħadd mill-Mellieħa kien juri li se jibda xi moviment ġdid u li se juri ruħu li hu organizzatur, u juri f'għemilu li dak li għandu f'moħħu hemm bżonnu u li se jkun ta' ġid lill-Melleħin kollha, ma tantx kien isib appoġġ. Dan kien l-ambjent u l-mentalità ta' ħafna Melleħin kienet għadha ma ħarġitx minn dik il-qoxra tal-mentalità antika li stajna nibqgħu kuntenti b'dak il-ftit tajjeb li konna nafu bih u li nipprattikawh. Minħabba f'hekk, meta bdejna nippubblikaw il- Gazzetta 'Il-Mellieħa', mill-ewwel dehret bħala xi ħaġa rivoluzzjonarja. Dan kien f'Ġunju tal-1962. Biex il-gazzetta tiġi stampata, jien kont xtrajt l-apparat kollu għall-istampar: il-magna 'Gestetner', l-aħħar u l-aqwa apparat ta' dak iż-żmien, li kienet taħdem ' Leħen iż-Żgħażagħ Ħaddiema Nsara. Mellieħa, L'EWSEL SEĦA DICEEBRU 1903 (B-IZZJONI SPEĊJALI). NEXE g) TAĠJ NSENJIENA TEEN kemm bid-dawl elettriku jew iddawwarha bl-idejn, il-linka sewda għaliha, l-apparat ta' ''stencils' għall- ittri kapitali u żgħar, numru ġmielu ta' pinen u pinen fuq il-karti tax-xema' li wara kienu jiġu ttajpjati fuq it-'tvpewriter'. Wara ridt tagħmilhom mar-romblu mċappas bil-linka sewda fil-magna 'Gestetner' u ddawwarhom karta karta fuq naħa waħda biss kemm ikollok bżonn għall-istampa. Kultant ix-xema' kienet titqatta' u kien ikollok tagħmel kollox mill-ġdid. Bdejna nistampaw 400 kull xahar u ż-Żgħażagħ Ħaddiema Nsara tal-Mellieħa kienu joħorġu jagħtuha lill-familji fid-djar. llum tiġi stampata 1550 kopja ta' din il-Gazzetta 'Il-Mellieħa' kull xahar. Il- pubblikazzjoni tagħha kienet dehret bħala ''ħaġa rivoluzzjonarja', mhux biss għall-Mellieħa imma għal Malta kollha, mhux biss għal 50 sena ilu, imma iktar u iktar għal-lum ukoll għax ma jidhirlix li xi parroċċa oħra waslet biex tippubblika gazzetta bl-istil tal- gazzetta tagħna u li tkun effettiva għall-ġid tal-istess Parroċċa. F'50 sena Iqatna ruxxmata ta' suġġetti differenti: Reliġjon, ambjent, arkeoloġija, storja tas-Santwarju, mużika, arti, Katekiżmu, edukazzjoni, valuri Nsara, inkuraġġimenti biex in- nies jitħeġġu dejjem iktar għal edukazzjoni għolja fi skejjel għoljin. Tambarna biex ikollna iktar minn tabib wieħed, għax meta kien jimrad jew isiefer il-Mellieħa kienet tibqa' bla tabib u dwar il-ħtieġa ta' skola ġdida, għad-dawl elettriku, għad- drenaġġ, għal Dar tal- Anzjani. Ħeġġiġna lit-tfal u fl-Azzjoni Kattolika, Irġiel, Nisa, Subien, Bniet, Ġuvintur u Tfajliet; kien hemm iż-Żgħażagħ Ħaddiema Nsara: Ġuvintur, Tfajliet, Subien u Bniet; kien hemm il-leġjun ta' Marija: Rġiel u Nisa, Subien u Bniet. Ħeġġiġna lill-Membri tax-Xirka tal-Isem. Imqaddes ta' Alla biex ikomplu jagħmlu l-missjoni tagħhom f'kampanja kontra d-dagħa. Inkoraġġejna lit-tliet Fratellanzi tal-Mellieħa: tal-Madonna tar-Rużarju, ta' San Ġużepp u tas-Sagrament, biex jerġgħu jsibu membri ġodda ħalli jieħdu sehem fit-talb, fil-Quddies u fil-Purċissjonijiet. Is-'Song Contests' kienu ħolqien miż-Żgħażagħ Ħaddiema Nsara, Mellieħa, u għal dak iż-żmien il- poplu tal-Mellieħa kien jiddeverti ħafna. Bil-gazzetta 'Il-Mellieħa' bdejna nxandru l-'Istorja tal-Mellieħa' u interessajna ruħna mill-bdiewa, mill-ħidma tagħhom, mill-ħlasijiet li jixirqilhom tax-xogħol tagħhom tar- Xandarna l-attivitajiet li kienu jsiru fil-Parroċċa minn xahar għall-ieħor. Xammejna sa minn kmieni ħafna li l-Mellieħa se tinbidel f'post turistiku u ta' villeġġjatura u minħabba f'hekk ippreparajna. liż- żgħażagħ għal impjiegi li kienu se jkunu meħtieġa ħafna, u fil-fatt dawn laħqu l-aħjar impjiegi bi ħlasijiet tajbin. Tajna importanza lill-Kunsill Parrokkjali biex ikun effettiv għall-ġid tal-Parroċċa. Tkellimna fuq l-'Inter- League taż-Ż.Ħ.N', ikkummentajna fuq ix-xogħol kollu tal-iskultura u r-restawri fil-Knisja Parrrokkjali u fis-Santwarju mill-iskulturi Karmnu u Leli Cini; tambarna ħafna drabi fuq it-traskuraġni li kien jinsab fiha ċ-Ċimiterju 'Sultana tal-Vittorji' u nedejna 'referendum dwar jekk iċ-ċimiterju kellux jiċċaqlaq minn postu'. Sħaqna ferm biex insalvaw il-familja, dwar ir-rispett tal- ulied lejn il-ġenituri u l-ġenituri lejn l-ulied. Tkellimna fuq il-Vokazzjoni Saċerdotali u Reliġjuża u fuq elf ħaġa oħra li kellha x'taqsam mal-Mellieħa. Lis-Santwarju tal- Madonna tal-Mellieħa tajnieh l-ikbar importanza li kien u għadu jixraqlu, tant li mill-2003 'l hawn dan l-istess Santwarju ġie meqjus bħala wieħed mill-aktar Santwarji antiki u popolari fl-Ewropa u llum huwa magħdud bħala wieħed mill-Għoxrin Santwarji fil-'European Marian Network'. mbina - Mellieħa - 2012 Permezz tal-Gazzetta 'il-Mellieħa' ippreparajna għall-miġja tal-Papa Ġwanni Pawlu Il fostna l-Melleħin meta ġie biex ikellem lill-ġenituri u lill- qraba tal-Missjunarji Maltin u invista lill-Madonna fis-Santwarju tagħha fil-Mellieħa. Illum, il-Gazzetta 'Il-Mellieħa'' hija apprezzata mhux mill-Melleħin biss imma nimpustawha lil numru ta' nies oħra 'l barra mill-Mellieħa għax jarawha 'formattiva' u 'informattiva'. : Minħabba l-pubblikazzjoni tal-gazzetta 'Il- Mellieħa', ħafna snin wara, diversi entitajiet u għaqdiet Melleħin bdew huma wkoll, l-aktar għall- festa tal-Vitorja, jippubblikaw ktejjeb u dak kompla tejjeb u inkoraġġixxa kittieba oħra biex anke huma juru l-interess tagħhom fil-Mellieħa permezz tal-kitba. Liċ-Ċentru Parrokkjali tajnih importanza kbira u fil-fatt dan kompla sewa mhux biss sakemm xtrajnieh u kabbarnieh kif inhu Ilum imma qanqalna l-Poplu tal- Mellieħa kollu biex liċ-Ċentru Parrokkjali 'Madonna tal-Mellieħa'' jagħmlu u jistmah bħala t-tieni dar tiegħu, allura ta' kulħadd. Matul il-preparazzjoni ta' qabel il-Konċilju Vatikan II, u minn meta nbeda sakemm għalaq, mill-1963 sa l-1965, kemm stajt, jien, bħala Saċerdot, żammejt in-nies tagħna informati b'dak li kien għaddej fir- riforma tal-Knisja. Minħabba l-Vokazzjoni Saċerdotali tiegħi, matul is-snin kollha tal-pubblikazzjoni ta' 'Il- Mellieħa', dejjem inkuraġġejt lin-nies tagħna għat- Talba tar-Rużarju, għall-Qrar ta' sikwit u għall-obbligu għal-laqgħa Ewkaristika ta' nhar ta' Ħadd u tal-Festi ikkmandati. Dan kollu li ktibt f'dan l-artiklu huwa ftit wisq minn dak li deher fil-kitba tagħna ta' matul 50 sena. Nittamaw li nkomplu niswew ta' ġid lill-Poplu Mellieħi kollu. Verba, volant; Scripta, manent. il-Kliem, itir; il-Kitba, tibqa'.